cyanic-selkie/wikianc huggingface dataset:
NORCAP
Virksomhet
Beredskapsstyrken består av 650 kvinner og menn fra Norge og land i Afrika, Asia, Midtøsten og Latin-Amerika. De har kompetanse innen blant annet ernæring, utdanning, ingeniørfag, juss, prosjektledelse, kommunikasjon, husly, logistikk og beskyttelse av barn. Til enhver tid er ca. 160 av ekspertene på oppdrag i rundt 40 land. NORCAPs eksperter har gjennom årene vært ute på mer enn 7500 oppdrag.
En uavhengig evaluering fra 2012 viser at NORCAP er den største tilbyderen av beredskapspersonell til FNs organisasjoner.
Historie
NORCAPs forløper NORSTAFF ble opprettet i 1991 i forbindelse med den humanitære responsen til Gulfkrigen. Det internasjonale samfunnet hadde problemer med å ta hånd om de mange kurdiske flyktningene som søkte tilflukt i nabolandene og FNs høykommissær for flyktninger (UNHCR) ba norske myndigheter om å bistå med personell med erfaring fra kriser. Det norske utenriksdepartementet sa seg villig til å finansiere en sivil beredskapsstyrke og Flyktninghjelpen (da Flyktningerådet) fikk jobben med å bygge opp, administrere og videreutvikle den.
NORSTAFF ble raskt en del av NOREPS, det norske beredskapssystemet for humanitære kriser, som består av norske nødhjelpsvarer, norsk beredskapspersonell og pakkeløsninger (varer og personell/tjenester). Flyktninghjelpen opprettet også regionale beredskapsstyrker, NORAFRIC, NORMIDEAST og NORASIA, der personell fra Afrika, Midtøsten og Asia stod klar til å ta oppdrag for FN-organisasjoner i ulike deler av verden.
I 2009 ble de ulike beredskapsstyrkene, NORSTAFF, NORAFRIC, NORMIDEAST, NORASIA og observatørstyrken NOROBS, slått sammen under navnet NORCAP (Norwegian capacity to international operations).
I dag rekrutterer og sekonderer NORCAP personell til 14 ulike FN organisasjoner, regionale organisasjoner som Den afrikanske union og til Temporary International Presence in Hebron og International Monitoring Team på Mindanao, Filippinene. Tidligere har NORCAP sekondert personell til Joint Monitoring Mission i Nubafjellene i Sudan og til observatørstyrken Sri Lanka Monitoring Mission.
Christen Tidemand
Christen Tidemand (født 24. januar 1779 i Mandal, død 27. april 1838 i Mandal) var tollinspektør i Mandal. Han arvet embedet etter sin far. Han er mest kjent som far til maleren Adolph Tidemand, og var stortingsrepresentant høsten 1814. Som ung mann ble Tidemand sendt til København for å studere. Han tok juridisk eksamen ved Københavns Universitet. Han ble privatsekretær for kronprins Frederik og fikk tittelen kammerråd. Han ble gift i Danmark med Johanne Henriette Haste. Ved sin fars død i 1805 ble han bare 26 år gammel utnevnt til tollinspektør i Mandal. Han virket i denne stilling frem til sin død i 1838, kun avbrutt av to reiser til København og representasjon på Stortinget i 1814 hvor han møtte som første representant for Mandals amt.
US Open 1988 (tennis)
US Open 1988. US Open er en Grand Slam-turnering i tennis. US Open i 1988 ble arrangert i perioden 29. august til 11. september i Flushing Meadows i bydelen Queens i New York. Mats Wilander beseiret Ivan Lendl i herrefinalen i single og Steffi Graf vant damefinalen over Gabriela Sabatini.
Velutinodorcus japonicus
Velutinodorcus japonicus (også kjent som Dorcus japonicus) er en bille som hører til familien hjortebiller (Lucanidae) i gruppen skarabider (Scarabaeoidea).
Utbredelse
Arten er utbredt i Japan.
Systematisk inndeling
Arten blir ofte plassert i slekten Dorcus.
Maior domus
Maior domus eller rikshovmester var en tittel og et embete i tidlig middelalder som hovedsakelig ble brukt i de frankiske kongedømmene på 600- og 700-tallet. Det kan sammenlignes med pfalzgreve.
I løpet av 600-tallet utviklet embetet maior domus seg til den virkelige makten bak tronen i Austrasia, den nordøstlige delen av frankernes kongedømme under merovingerdynastiet. Rikshovmesteren hadde den reelle makten, mens kongene bare hadde en seremoniell funksjon. Som følge av slaget ved Tertry i 687, ble merovingerkongene redusert til maktesløshet, og fikk siden tilnavnet rois fainéants («gjøre-ingenting-konger»).
Sal Slijper
Han samlet blant annet på verker av Piet Mondrian. Etter Slijpers død, etterlot han til Gemeentemuseum i Haag 124 malerier og 75 tegninger av Mondrian fra perioden 1908–1921.
2. divisjon (Norge)
2. divisjon var hærens fredsorganisasjon på Østlandet i perioden 1911 til 1942. Divisjonen bestod av Vestoppland infanteriregiment nr. 6 (IR 6) (tidigere Vestoplandenes infanteriregiment), Østoppland infanteriregiment nr. 5 (IR 5) (tidligere Østoplandenes infanteriregiment), Akershus infanteriregiment (IR 4) (tidligere Østre Akershus infanteriregiment), Feltartilleriregiment nr. 2 (AR 2), Oppland dragonregiment nr. 2 (DR 2) (tidligere Oplandenes dragonregiment), Garden, forsvarets skoler, Akershus slott og festning, og Kongsvinger festning.
Divisjonens kommandodistrikt (Distriktskommando) bestod av Akershus fylke minus lensmannsdistriktene sør for Nordstrand, Buskerud fylke, Hedmark fylke og Buskerud fylke minus Kongsberg by og lensmannsdistrikene langs Numedalslågen fra Sandsvær til Uvdal.
Divisjonen ble opprettet i henhold til forsvarsordningen av 1911. Fram til 1930 hadde den standkvarter på Elverum. Standkvarteret ble da flyttet til Akershus slott og festning i Oslo. Divisjonsjefen ble da også samtidig kommandant på Akershus slott og festning.
Av Hærens skoler skoler i Oslo var Befalsskolen for kavaleriet, Befalsskolen for artilleriet, 2. divisjons Forskole og Befalsskolen for ingeniørvåpenet underlagt 2. divisjon.
Nøytralitetsvakten 1939–1940
I mars 1940 hadde Vestoppland infanteriregiment nr. 6 (IR 6) avgitt to landevernskompanier til forsvar av landsiden til marinens hovedbase på Karljohansvern i Horten. Landevernkompani nr. 3 (Lvkp 3) ble tatt til fange 9. april i Horten, men ble satt fri og sendt til Hønefoss. Den 11. april kom kompaniet til Nøkleby der kompaniet leverte inn sine effekter og ble dimmitert.
Østoppland infanteriregiment nr. 5 (IR 5) hadde satt opp bataljon nr. 2 (II/IR 5) på Lillehammer den 27. mars 1940. Bataljonen lå på Trandum fra 30. mars til 9. april 1940 og deltok i kampene på Romerike.
Mobiliseringoppsettingen
Den 9. april om klokken 6 om morgenen fikk divisjonen mobiliseringsordre om oppsetting av 2. feltbrigade. Første mobiliseringsdag skulle være 11. april.
Kampgrupper
I løpet av 10. til 12. april dannet det seg fire kampgrupper av de styrkene 2. divisjon skulle mobilisere. Inn i disse avdelingene gikk også Garden og hærens skoler. Tre pionerkompanier av Ingeniørregimentet ble tildelt Gruppen Mork. De to sambanskompaniene ble tildelt Gruppen Mork og Gruppen Hiort. Også skolene ble tildelt gruppene.
Feltartilleriregiment nr. 2 (AR 2)
Regimentets skulle ved mobilisering oppsettes på Gardermoen. Batteriene var oppsatt med hestetrukne feltkanoner av typen 7,5 cm feltkanon M 1901.
Trechus fulvus
Trechus fulvus er en av billene i delgruppen (underfamilien) skyggeløpere (Trechinae) i familiegruppen løpebiller. Systematikken følger Carabidae of the World.
2. divisjon (Norge)
Garden
Gardens 4 kompanier var oppsatt med 3 kompanier i Oslo og ett på Terningmoen.
Trechus fulvus
Utbredelse
Trechus fulvus finnes vest i Europa og i Nord-Afrika. Finnes i Norge.
2. divisjon (Norge)
Oppsetninger utenfor feltbataljonene
Det ble satt opp skiløperkompanier med frivillige som vesentlig kom fra Oslo gjennom Nordmarka. Kompaniene ble satt opp på Brandbu av Infanteriregiment nr. 6 (IR 6).
Mars Global Surveyor
Mars Global Surveyor (MGS) var en amerikansk romsonde utviklet av Jet Propulsion Laboratory ved NASA. Sonden ble skutt opp fra Cape Canaveral den 7. november 1996, med det formål å kartlegge overflaten på Mars. Kartleggingen startet i mars 1999 og var fullført i januar 2001.
2. divisjon (Norge)
Oppsetninger utenfor feltbataljonene
Sten Abels kompani som 11. kompani (Kp 11/IR 6)
Philip Hansteens kompani som 12. kompani (Kp 12/IR 6)
Mars Global Surveyor
Etter at hovedoppdraget var fullført ble sonden instruert til å fotografere andre objekter av interesse. Den 2. november 2006 mistet bakkekontrollen kontakten med sonden. Et svakt signal som indikerte at sonden hadde gått inn i «sikkerhetsmodus» ble registrert tre dager senere. Senere forsøk på kommunikasjon med Surveyor mislykkedes, og prosjektet ble offisielt erklært avsluttet av NASA i januar 2007.
Trechus fulvus
Utseende
Trechus fulvus er en liten brunlig løpebille, omtrent 5 millimeter lang. Antennens fjerde ledd med fine korte hår og en lang børste/børster i spissen. (Krever forstørrelse for å se). Delgruppe Trechina skiller seg ut fra de andre løpebillene, ved at lengderillen nærmest midten av dekkvingen, bakerst ved spissen, svinger og fortsetter opp i vingen, omtrent der femte lengderille er. Hos de andre løpebillene ender alltid rillene ved bakkanten av dekkvingen.
Almodôvar
Freguesier
Kommunen er delt inn i seks freguesier (sogn):
Mars Global Surveyor
Mulig oppdagelse av vann på Mars
Den 6. desember 2006 frigjorde NASA bilder av kratrene Terra Sirenum og Centauri Montes, som de mener peker i retning av at det har vært rennende vann på Mars i løpet av de siste fem årene. De frigitte bildene ble tatt av Mars Global Surveyor mellom 1999 og 2001, og er muligens sondens siste bidrag til vår kunnskap om Mars, og til spørsmålet om det er eller kan ha vært liv på Mars.
2. divisjon (Norge)
Kapitulasjon
Divisjonen kapitulerte på Rindal 3. mai 1940. Divisjonen var forlagt i Vistdal etter å ha trukket seg ut av kampene i Romsdal dagene før.
Trechus fulvus
Levevis
Trechus fulvus er vanligvis nattaktiv og lever som predator på andre dyr. De lever i vannkanten langs havstrender med sand og steingrunn.
Den tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Svetlana Sleptsova
Svetlana Jurjevna Sleptsova (russisk Светлана Юрьевна Слепцова, født 31. juli 1986 i Khanty-Mansijsk) er en russisk tidligere skiskytter. Hun var med på det russiske laget som ble verdensmester på stafett i VM i skiskyting 2009 i Pyeongchang. Sleptsova ble olympisk mester da hun deltok på Russlands lag som vant stafetten i Vinter-OL 2010 i Vancouver.
Hun har flere meritter fra junior-VM. Under junior-VM 2005 vant hun normaldistansen, og to år senere tok hun gull på både sprinten og jaktstarten. Sleptsova deltok første gang i verdenscupen sesongen 2006/07. Under VM i skiskyting 2008 i Östersund tok hun bronse på Mixed-stafetten sammen med Oksana Neupokojeva, Dmitrij Jarosjenko og Nikolaj Kruglov. Hennes første pallplasseringer i verdenscupen var andreplassene på sprintdistansen i Oberhof og i Ruhpolding i januar 2008. I tillegg tok hun to verdenscupseire på sprinten og jaktstarten i Holmenkollen. Hennes tredje seier kom på en sprint i Hochfilzen sesongen 2008/09. Hun har totalt fem individuelle verdenscupseire og kom på 8.-plass i verdenscupen sammenlagt sesongen 2007/08.
I februar 2020 ble hun funnet skyldig i brudd på dopingreglementet. Sleptsova ble utestengt i to år og alle hennes resultater fra 2013/14-sesongen ble slettet.
Ḥ
Ḥ og ḥ (H med prikk under) er en bokstav som brukes i det berbiske latinske alfabetet, der den representerer en ustemt faryngal frikativ – [ħ]. Bokstaven brukes også i transkripsjonssystemer, der den representerer samme fonem, bl.a. ISO 233 for å transkribere det arabiske alfabetet, der den tilsvarer bokstaven ح‎, og ISO 259 for å transkribere hebraisk, der den tilsvarer bokstaven ח. I IAST representerer den visarga, en ustemt velar frikativ – [h], ettersom bokstaven h brukes for dens stemte motpart. I ISO 9 for å transkribere det kyrilliske alfabetet tilsvarer den һ.
I Unicode kodes ḥ som U+1E24 (&#X1E24;) og U+1E25 (&#X1E25;).
Iserlohn
Iserlohn er en by i delstaten Nordrhein-Westfalen i Tyskland. Byens folketall er om lag 94 966 (2010).
Himalia
Himalia kan sikte til:
Hakon Nilsen
Hakon Nilsen (født 4. februar 1998 i Cape Coral, Florida, USA) er en amerikansk ishockeyspiller, som spiller for Ringerike Panthers. Han har tidligere spilt for og Wichita Thunder i USA.
Paraneosybra
Utbredelse
Slekten er utbredt på Taiwan.
Kom og sett oss fri
Kom og sett oss fri er den første reklameCD-en utgitt av Vazelina Bilopphøggers. Albumet ble utgitt i 1989.
Religionsåret 1683
Religionsåret 1683 er en oversikt over hendelser, utgivelser, kunst, arkitektur og personer med tilknytning til religion definert i videste forstand i 1683.
Ram
Ram, eller RAM, kan vise til:
Radon
Radon er et radioaktivt grunnstoff med kjemisk symbol Rn og atomnummer 86. Atommassen (u) er 222.
Historie
Radon ble oppdaget i 1898 og dokumentert i 1900 av Friedrich Ernst Dorn. I 1908 ble radon for første gang isolert av William Ramsay og Robert Whytlaw-Gray i tilstrekkelige mengder til å kunne fastslå gassens tetthet. De døpte stoffet niton (Ni) fra latin nitens – lysende. Siden 1923 er navnet «radon» det vitenskapelige anerkjente navnet.
Radon har – i likhet med radium – fått navnet sitt fra latin radius som betyr «stråle».
Egenskaper
Radon er en radioaktiv edelgass, som har åtte elektroner i sitt ytterste skall, P-skallet. I likhet med de andre edelgassene er radon svært lite reaktiv, og den reagerer kun med fluor. Ved standard trykk og temperatur, er radon fargeløs, luktfri og smaksløs. Men under smeltepunktet blir fargene fra lysegul til orange.
Radon er diamagnetisk, noe som betyr at den frastøtes av et eksternt magnetfelt. Radon er med sine 9,73 kg/m³, den tyngste gassen av grunnstoffene, og er den eneste edelgassen som er radioaktiv. Den er også den sjeldneste gassen i atmosfæren. Radon er ikke en giftig gass, men får du det i lungene kan det øke risikoen for lungekreft. Isotopen 222Rn er klassifisert som kreftfremkallende stoff kategori 1 av IARC.
Isotoper
Alle radon-isotopene er ustabile (og dermed radioaktive). Naturlig forekommende radon, er datterprodukter av uran, radium og thorium, og består av 5 isotoper: 218Rn med halveringstid 35 millisekund, 219Rn med halveringstid 3,96 sekunder, 220Rn med halveringstid 55,6 sekunder, 222Rn med halveringstid 3,8235 døgn og 223Rn med halveringstid 23,2 minutter. 223Rn avgir betastråling, mens de fire andre avgir alfastråling. I tillegg finnes 30 kjente isotoper, hvorav de mest stabile er 211Rn med halveringstid 14,6 timer, 210Rn med halveringstid 2,4 timer og 224Rn med halveringstid 107 minutter. Alle de resterende isotopene har halveringstider kortere enn 1 time, og de fleste kortere enn 1 minutt.
CAS-nummer: 10043-92-2
Forekomst
Radongass er et datterprodukt av uran som det forekommer mye av der det er alunskifer og/eller granitt. Radon finnes naturlig i jordluft mange steder, også i Norge. Den utgjør et problem når det blir høye konsentrasjoner i inneluften på grunn av lekkasjer fra grunnen. Direktoratet for strålevern og atomsikkerhet anbefaler at radonkonsentrasjonen måles i alle norske hus. Dette gjøres med sporfilmmetoden. DSA har laget risikokart for om lag halvparten av norske kommuner.
Anvendelse
Radon brukes til strålebehandling av kreft og til kontroll av sveiseskjøter. I hydrologi kan vannets radoninnhold indikere andelen av grunnvann, siden overflatevann ikke inneholder radon.
Helserisiko
Ifølge Verdens helseorganisasjon (WHO) er radon den viktigste årsaken til lungekreft i USA, nest etter røyking. Hvor risikabelt radon er for den enkelte, har stor sammenheng med røykevaner. I en omfattende undersøkelse utført av det engelske Health Protection Agency i 2009, beregner man den sammenlagte individuelle risikoen for å dø av lungekreft i løpet av livet (frem til 75 års alder) for en person som aldri har røket og som har bodd i et helt radonfritt hus, til å være 0,41 %. Dersom denne personen har bodd i lang tid (30 år) i et hus med 200 Bq/m3, øker risikoen til 0,53 %. Ved 800 Bq/m3 øker den til 0,92 %. For en som har røket hele livet, angir den engelske kilden at risikoen for å dø av lungekreft vil være omkring 15 % dersom han bor radonfritt. Dersom denne personen har bodd lenge i et hus med 200 Bq/m3, øker risikoen til 19 % i den engelske rapporten. Ved 800Bq/m3, er risikoen for røkeren hele 30 %. Andre studier har funnet at risikoen fra radon følger en U-formet kurve, der radonforekomst fører til lavere kreftrisiko for lave verdier, og man skal opp til 1000 Bq/m3 før tiltak blir nødvendig.
Radon i norske boliger
Radon er en naturlig forekommende gass som siver gjennom berggrunnen. Forekomstene av radon vil variere med de geografiske forholdene, men Norge er blant de landene i verden som har størst konsentrasjon av gassen. Det er gjort målinger og anslått at en av ti, eller 170 000 boliger, har for høye radonverdier i Norge.
Dagens anbefaling (2013) er en radonbelastning på maksimum 100 Bq/m3 i bygg for varig opphold. I utleieboliger og offentlige bygg er dette et krav jf. strålevernforskriften § 6, tiltak i slike bygg skal uansett iverksettes ved konsentrasjoner over 200 Bq/m3. Gjeldende byggteknisk forskrift TEK17 § 13-5 setter krav om radonsikring av nybygg. I samarbeid med DSA har norske kommuner kartlagt radonkonsentrasjoner i bygg, resultatene finner man på sidene til strålevernet. Her finner man informasjon om måling, tiltak og sikring.
Måling av radon kan gjøres med en digital radonmåler. Digitale radonmålere gir en indikasjon på svingninger i radonnivå, samt gjennomsnittlig eksponering via et digitalt display.
Det brukes i dag flere typer variasjoner for å forhindre økt nivå av radon i norske hjem. Et vanlig produkt som ofte brukes i bånn eksempelvis ved gulv er radonsperre. Dette for å hindre radongassen å trenge inn gjennom konstruksjon
Foça
Foça (av gresk: Φώκαια, Focaea) er en byen i det nordvestlige Tyrkia i İzmir-provinsen. Byen har befolkningen på 27.987 innbyggere i 2012. Byen ligger 69 km fra İzmirs bysenter.
Arkitekturåret 1895
Arkitekturåret 1895 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1895.
Skogeierens sang
«Skogeierens sang» er et skillingstrykk. Alf Prøysen presenterte det i sin visespalte i «Magasinet for alle» i 1957, og sier at denne har sitt utspring fra lokalrevymiljøet i Trysil.
Teksten
1.Je var en gang fært te kar, je var sikkert millionær, arva skauen etter'n far i nitten atten men nå har je ittno att, hør en tømmerstokk er tatt enda har je siste åra sløppi skatten.
2.Fist så sett je opp sag, saga planker natt og dag, det var sju-tom, det var nitten opp tel atten, je høgg haga, skau og holt, men når plankene blei solgt var det itte att så mye tel skatten.
3.Året etter høgg je kubb, blinke både rubb og stubb det blei svære tømmerhauger må je tilstå, å je hadde sikkert trudd det sku bli tel overskudd men dessverre da var trua mi på villstrå.
4.Sea har je renske opp krok og råta, skat og topp, je må tilstå at det itte blei så lite, men da je gjorde opp en kveld satt je att i bare gjeld nå tel skatt og slikt je kunne itte vri tel.
1933
1933 (MCMXXXIII) i den gregorianske kalenderen var et år uten skuddag som begynte på en søndag.
Skogeierens sang
Teksten
5.Siste åra høgg je ved tok hvert enda lite tre, noen sto det att sånn hist og her på åsa men nå går det itte an å høgge aller minste grann je får tel å sanke tittebær og måsa.
Glenfiddich
Glenfiddich er et destilleri som produserer flere slag single malt whisky i Dufftown, Speyside i Skottland. Destilleriet eies av William Grant & Sons.
Historie
Glenfiddich ble etablert som det første destilleriet til William Grant i 1886, etter at han kjøpte et jorde like ved Balvenie Castle i 1886. William Grant ble født i 1839 i Dufftown og gikk i lære som kontorist hos Mortlach Destilleri og lærte whiskyfaget der.
Fem år etter opprettelsen av Glenfiddich ble Balvenie etablert i 1892. Familiefirmaet gikk godt og de solgte mye av sine blends (whiskyblanding som består av flere typer whisky), deriblant blandingen som bærer familienavnet Grant's Family Reserve.
Glenfiddich er en av de mestselgende single malt whisky i verden.
Produksjon
Glenfiddich har et relativt stort anlegg, med elleve wash-stills for destillasjon av sats (wash = sats) og 18 spirit-stills for destillering av rå-spriten. De har to meskekar som hver rommer ti tonn med vann og kornblanding. Glenfiddich benytter seg for det meste av bourbonfat til lagring, men også noe sherryfat. Det er til enhver tid rundt 2,500,000 fat til modning. Vannet som brukes kommer fra kilden Robbie Dhu. Destilleriet har en kapasitet på 10,000,000 liter pr. år.
Ullsjøen
Ullsjøen er en innsjø i Ullsakerbygda på Vest-Torpa i Nordre Land kommune. Den har et areal på 0,71 km² og ligger 612 meter over havet. Med sin sentrale beliggenhet,og gode fiske, har den alltid vært et viktig matfat for folk i bygda. Men dette førte til at det ble uenigheter angående fiskerettigheter. Dette ble siden avgjort i retten. I våre dager er fisket for rekreasjon.
Mamy
Mamy (originaltittel: Мамы) er en russisk film fra 2012.
Bjørn Winsnes
Bjørn Winsnes (født 13. september 1925 i Oslo, død 25. november 2012 ) var en norsk tegner og fotograf. Han startet sin karriere som fotograf i De norske politistyrkene som ble opprettet i Sverige under den 2. verdenskrig. Han ble tilknyttet Distriktskommando Nord-Norge og senere overført til Allied Forces Warcrime Commition, som arbeidet med avsløring av tyske krigsforbrytelser mot Sovjetiske og Jugoslaviske krigsfanger. Denne fotografiske dokumentasjonen ble brukt ved Krigsforbryterdomstolen i Nürnberg i 1945-46.
Maruti Suzuki A-STAR
Maruti Suzuki A-STAR (også kjent som Suzuki Alto og Nissan Pixo) er en bilmodell introdusert i 2008. Bilen produseres i India av indisk-japanske Maruti Suzuki. A-STAR er en videreutvikling av Suzuki Alto. Bilen skal eksporteres på verdensbasis.
Bilen leveres med én motor, en tresylindret bensinmotor fra Suzuki på 996 ccm som yter 68 hk ved 6000 o/min, og 90 Nm ved 3400 o/min.
Bjørn Winsnes
Winsnes startet eget atelier i Oslo i 1949. Han var en av stifterne av Norske Reklamefotografers Landsforening, Forbundet Frie Fotografer og Kreativ Forum.
Han arbeidet som tegner i Dagbladet under vinterolympiaden i Oslo i 1952 og sommerolympiaden i Helsingfors samme år. Han var også medarrangør og deltager på fotoutstillingen Foto i Fokus i Oslo i 1956 og eneansvarlig for utvelgelsen av bilder til Norges Fotograf Forbunds jubileumsutstilling på Frogner Hovedgård i Oslo i 1969. Han har også arbeidet som fotografisk jurymedlem både i Norge og Sverige, blant annet flere år i Aftenpostens A-magasin.
Macrodorcas recta
Macrodorcas recta er en stor, svart bille som hører til familien hjortebiller (Lucanidae) i gruppen skarabider (Scarabaeoidea).
Bjørn Winsnes
I 1962 mottok han, som første fotograf reklameprisen gullblyanten for sitt arbeid som reklamefotograf og i 1963 matprisen for sine fotografier av mat.
Rulling
Fly
På et fly foregår kontrollert rulling ved å vippe opp balanseroret på den ene vingen og ned på den motsatte vingen. Dersom flyet ruller helt rundt sin lengdeakse kalles dette en rull (engelsk: roll), og kan gjøres som en akrobatisk manøver. Manøveren utføres med balanserorene på vingene, som styres av stikka i førerkabinen. Ved å bevege stikka hardt til den ene siden, vil flyet rulle. Manøveren krever at man har et relativt manøvrerbart fly, og for eksempel et moderne passasjerjetfly vil bare vanskelig kunne tvinges til en rull, mens militære jagerfly kan rulle helt rundt på et par sekunder. En vanlig måte å svinge på for jagerfly, er nettopp ved å rulle en kvart rull for deretter å bruke høyderoret til å svinge (rulling for så å bruke pitch, såkalt banked turn). En tønnerull er en manøver hvor flyet roterer fullstendig rundt både langsgående og sideakse.
Bjørn Winsnes
Winsnes var den første fotograf som fikk Statens Kunstnerstipend i 1968. Han var norsk representant ved utarbeidelsen og fremstillingen av billedmaterialet til den audiovisuelle delen av Nordens Paviljong på verdensutstillingen i Osaka, Japan i 1970. Arne Nordheim komponerte musikken til dette programmet.
Han stilte ut bilder i Pentax Gallery i London, Kaare Berntsen Galleri i Oslo, Preus Fotomuseum i Horten, Kløverhuset i Bergen, Forbundet Frie Fotografers vårutstilling i Oslo. Han hadde også separatutstilling i Kodaks hovedkontor i Oslo.
Han var i en årrekke eneste norske representant i det verdenskjente, svenske billedarkivet Tio Foto i Stockholm.
Kommandittselskap
Kommandittselskap (KS) er en selskapsform der én deltaker hefter med ubegrenset ansvar (komplementaren), og en eller flere deltakere hefter med begrenset ansvar (kommandittister). Komplementaren er som regel et aksjeselskap, slik at risikoen blir begrenset. Selskapsformen er derfor en mellomting mellom et aksjeselskap og et ansvarlig selskap.
Selskapsformen var av skattemessige årsaker svært populær på 1980-tallet, men etter innskjerpelser i lovgivningen forsvant de fleste fordeler. Selskapsformen er imidlertid fortsatt hyppig brukt innen boligeierselskaper.
Stiftelse
Hver kommandittists kapitalinnskudd skal minimum utgjøre 20 000 kr, hvorav 20 prosent må være innbetalt før selskapet registreres i Foretaksregisteret. Det er også et krav om innbetaling av ytterligere 20 prosent innen to år etter stiftelsen. Komplementaren må minimum skyte inn 10 prosent av den samlede kapitalen.
Økonomi
Utbytte av overskudd i et kommandittselskap fordeles i forhold til andelene av selskapskapitalen, med mindre annet er blitt avtalt. Skattlegging av deltakerne i et kommandittselskap følger samme prinsipper som for deltakere i et ansvarlig selskap. Det er en begrenset adgang for kommandittister til å kreve fradrag for andel av underskudd i selskapet. Et kommandittselskap er regnskapspliktig og som hovedregel revisjonspliktig, uavhengig av hvor stor omsetningen i selskapet er.
Ledelse
Organiseringen av et kommandittselskap følger som utgangspunkt de samme regler som i et ansvarlig selskap. Komplementaren har ifølge loven den myndighet som i et ansvarlig selskap tilligger selskapsmøtet.
Macrodorcas recta
Utseende
En middelsstor (hannen 22-53 millimeter), avlang, rødbrun til svart hjortebille. Hannen har krumme kjever med en tann på innersiden (unntatt hos de minste eksemplarene som har glatte kjever). Hunnen har to knøler i pannen og antydning til lengdestriper på dekkvingene, sidene av hodet og pronotum er tett og grovt punkterte, midten svært blank.
Levevis
Larvene utvikler seg i morken ved av løvtrær.
Utbredelse
Arten er utbredt i det nordlige Kina, Korea og Japan.
Konkordat
Konkordat (av latin concordare, «komme overens») er en betegnelse på tosidige avtaler mellom stater og paven. Det blir også brukt om avtaler sluttet mellom enkeltstater og paven. Konkordater har til formål å regulere forholdet mellom kirke og stat innenfor en stats territorium. Vanligvis er konkordatene avtaler mellom parter som anerkjenner hverandre som likeverdige. Et kjent eksempel på et konkordat er Wormskonkordatet i 1122 mellom den tysk-romerske keiser Henrik V og pave Callistus II. Her fikk keiseren retten til å være til stede ved valg av biskoper og abbeder. I tilfeller der valgkollegiet ikke greide å finne en kandidat, kunne keiseren bestemme hvem som skulle bli innsatt. Fra Norge er Sættargjerden i Tønsberg et eksempel på et konkordat.
Det mest kjente konkordatet fra nyere tid er Lateranoverenskomsten.
Det er tre teorier om konkordatenes rettskarakter:
Sommerpraten
Sommerpraten er en norsk portrettserie med Stål Talsnes som gikk på TV 2 sommeren 2005. Hensikten var å lage et portrettprogram med utvalgte norske politikere som programlederen mente ville prege valgkampen 2005. I en del av programmet snudde programlederen på rollene der gjestene skulle være politiske reportere. De skulle velge seg ut tema og intervjuobjekter og gå ut og gjøre jobben med et kamerateam på slep. Programmet gikk på mandagskvelder. Intervjuobjektene var politikere som Siv Jensen, Erna Solberg, Jens Stoltenberg, Åslaug Haga, Lars Sponheim og Dagfinn Høybråten.
Premieren ble sett av 290 000.
Marianna
Kjente personer med navnet
Personene i listen er ordnet kronologisk etter fødselsår.
Frank Culbertson
Frank Lee Culbertson jr. (født 15. mai 1949) er en tidligere amerikansk marineoffiser og astronaut som var commander på Den internasjonale romstasjonen (ISS) sitt tredje permanente mannskap, ISS Ekspedisjon 3. Han har også fløyet med romfergen på flere oppdrag. Totalt har han over 143 dager i verdensrommet.
Hedersbevisninger
Culbertson har fått flere medaljer og hedersbevis: ''*Legion of Merit Samt flere andre sivile utmerkelser og priser.
Eremophanoides
Eremophanoides er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Utbredelse
Slekten er utbredt i Tanzania.
Hjernebarksår
Hjernebarksår er en sykdom hos sau. Den forekommer oftest hos lam, men kan også ramme voksne sauer. Sykdommen kan inntreffe hele året, men rammer helst om vinteren når sauene er i fjøs.
Symptom
Sykdommen kjennetegnes ved at dyrene får dårlig matlyst, de går formålløst omkring – gjerne i sirkel. De kan også bli stående urørlig. Synsevnen minker gradvis og de blir blinde. Etter en stund får dyrene dårlig balanse og ustødige bevegelser og skrever gjerne med føttene for å holde balansen. Hodet trekkes oppover og bakover, øynene kan gå rytmisk fra side til side. De blir straks verre og går overende. Kropp og føtter stivner som om dyret har krampe. Sterk lyd eller håndtering av dyret vil utløse travende bevegelser i føttene.
Årsak
Sykdommen skyldes mangel på vitamin B1 (tiamin), trolig på grunn av en feil i fordøyelsesprosessen i vommen. Vitaminmangelen fører til vevsdød i deler av hjernen. Lite er ellers kjent om denne sykdommen.
Behandling
Thiamin gis i store doser, helst rett i blodet. Dette kan berge sauen tidlig i sykdommen. Senere vil hjernevevet vere så ødelagt at skaden er varig.
Forebygging
Unngå brå endringer i fôringen. Hvis flere dyr blir syke bør en vurdere vitamintilskudd til hele flokken.
Pokémon Colosseum
Pokémon Colosseum er det første rollespillet i Pokémon-serien til Nintendo GameCube. Poenget er å «snage» Pokémon fra andre trenere. Det går bare an å snage Pokémon fra Johto- og Hoenn-regionene, men ikke Kanto. Selve spillet er satt i Orre-regionen. Oppfølgeren til Pokémon Colosseum er Pokémon XD: Gale of Darkness.
Handlingen er lagt til Orre-regionen, et øde område av spillet. Spilleren får kontroll over en karakter kalt West, og møter snart en annen figur, Rui som skal følge med på reisen. Team Snagem, en kriminell organisasjon er antagonist i spillet. Wes må forsøke å infiltrere og ødelegge skjulestedet til Team Snagem. Etter hvert som spillet utvikler seg, blir Wes også mål for en kraftig organisasjon kjent som Team Cipher. Deres neste stopp er Agate Village, en skog-kledd landsby i fjellet. Rui introduserer Wes for bestefaren Eagun, og får vite om Relic Stone - en spesiell helligdom beskyttet av Celebi - som er under angrep.
Jevgenij Misjakov
Jevgenij Dmitrijevisj Misjakov (russisk: Евгений Дмитриевич Мишаков; født 22. februar 1941 i Nikitkino, død 30. mai 2007 i Moskva) var en russisk ishockeyspiller som deltok i de olympiske vinterleker 1968 i Grenoble og 1972 i Sapporo. Mishakov ble olympisk mester under Vinter-OL 1968 i Grenoble. Han var med på det sovjetiske laget som vant ishockeyturneringen foran Tsjekkoslovakia og Canada. Det var åtte lag som deltok, det ble spilt en enkeltserie der alle lagene møttes en gang. Sovjetunionen vant serien med tolv poeng foran Tsjekkoslovakia med elleve og Canada med ti poeng. Mishakov spilte sju kamper og scoret fire mål i OL-turneringen.
Melhus/Gimse Håndballklubb
Melhus/Gimse Håndballklubb (forkortes Melhus/Gimse HK eller MIL/GIL) er en håndballklubb fra Melhus. Klubben er et samarbeidslag mellom idrettslagene Gimse Idrettslag og Melhus Idrettslag. Melhus/Gimse er arrangør av MelhusBanken Julecup.
Klubbens hjemmebane er den kommunale Melhushallen.
New Model Army
New Model Army var en stående hær først opprettet den 15. februar 1645 av parlamentarianerne under den engelske borgerkrigen, og til sist oppløst etter restaurasjonen i England (gjeninnføringen av monarkiet) i 1660. Den adskilte seg fra andre hærer som ble benyttet i den engelske borgerkrigene (1639-1653) ved at soldatene i hæren tjenestegjorde hvor som helst i landet, i stedet for å være begrenset til et enkelt område eller garnison. Den besto av profesjonelle soldater ledet av erfarne generaler, mens de fleste andre enheter besto av utskrevne eller hastig vervede soldater ledet av aristokrater uten militær opplæring. I tillegg til sine militære framganger ble New Model Army også kjent for sin fanatiske puritanisme. For å etablere et profesjonelt offiserskorps ble hærens ledere forbudt å ha seter i overhuset eller i underhuset. Det var for å sørge at de var adskilt fra de politiske eller religiøse fraksjonene blant parlamentarikerne.
Den nye hæren ble opprettet dels fra veteransoldater som allerede hadde dypt holdt puritansk religiøs tro, og dels fra vernepliktige som brakte med seg mange radikale oppfatninger om religion eller samfunn. Mange av dens vanlige soldater hadde derfor avvikende eller radikale synspunkter som var unike blant engelske hærer. En enkelt hær på 22 000 mann ble hovedsakelig først dannet av ukoordinerte styrker av «rundhoder» fra den første fasen av den engelske borgerkrigen. Dens første øverstkommanderende var den puritanske Thomas Fairfax, med Philip Skippon som kommanderte infanteriet og Oliver Cromwell som hadde ansvaret for kavaleriet. Hæren kom til å bestå av regelmessig betalte, godt disiplinerte og riktig trente menn. Opprykk skjedde grunnet fortjeneste. Hæren var uløselig involvert i den nasjonale utviklingen fram til gjeninnføringen av monarkiet. Religiøs og politisk radikalisme gjennomsyret raskt dens rekker. Selv om hærens senioroffiserer ikke delte mange av soldatenes politiske radikale meninger, førte deres uavhengighet fra parlamentet til hærens vilje til å bidra til både parlamentets autoritet og til å styrte kronen, og til å etablere det engelske samveldet fra 1649 og som varte til 1660, og som omfattet en periode med direkte militærstyre.
Rundhodene var oppnavnet til de som støttet parlamentet under den engelske borgerkrigen, også omtalt som parlamentarikerne. En del puritanere, men slett ikke alle, hadde håret klippet kort rundt skallen, og de var således en opplagt kontrast til andre menn med langt hår og med krøller. Religiøs og politisk radikalisme gjennomsyret raskt dens rekker.
Opprettelse
Styrkene som ble opprettet i 1642 av både rojalister og parlamentarikere var basert på lokale militser på deltid kjent som trained bands. Grunnlagt i 1572 ble disse organisert etter grevskap (county), kontrollert av adelige kommandanter (lordløytnanter) utnevnt av kongen, og utgjorde den eneste permanente militærstyrken i landet. Skriftlige mønstringer fra februar 1638 viser store variasjoner i størrelse, utstyr og trening; de største og best trente var basert i London med 8 000 menn, senere økt til 20 000. De skulle trene jevnlig, men det skjedde sjeldent i praksis eller var ujevnt praktisert i de ulike områdene. Det var også betydelig motvilje mot å tjenestegjøre utenfor deres respektive grevskap. Da den første engelske borgerkrigen brøt ut i august 1642, var mange av de største militsene basert i parlamentariske områder som London, mens rojalistiske områder som Shropshire eller Glamorgan hadde færre enn 500 menn.
Svakheten med dette systemet var motviljen til lokalt oppvokste soldater å tjenestegjøre utenfor deres hjemlige områder, et problem for begge sider under krigen. Den 19. november 1644 kunngjorde den parlamentariske Eastern Association, en administrativ organisasjon i de første fasene av borgerkrigen som hadde hovedansvaret å finansiere hæren, at de ikke lenger kunne dekke kostnadene til sine styrker, som da utgjorde omtrent halvparten av feltstyrken som var tilgjengelig for parlamentet. Som svar gjennomførte komiteen for Committee of Both Kingdoms (også omtalt som Derby House-komiteen) en omfattende gjennomgang av ytterligere militære behov og anbefalte etablering av en sentralisert, profesjonell styrke. Den 17. februar 1645 ble forordningen om New Model Army bestemt som lov, med Thomas Fairfax som ble utnevnt til generalkaptein, det vil si øverstkommanderende, og Philip Skippon ble utnevnt til generalmajor for fotsoldatene.
Gjennomgangen sammenfalt med økende misnøye med oppførselen til bestemte offiserer; i juli 1644 sikret en parlamentarisk styrke under Thomas Fairfax og Oliver Cromwell kontrollen over nordlige England ved seier ved Marston Moor. Dette ble imidlertid oppveid først av et nederlag ved Lostwithiel i Cornwall i september, deretter mangel på besluttsomhet i det andre slaget ved Newbury i oktober. Det var flere i parlamentet som anklaget de to involverte kommandantene, Essex og Manchester, for manglende engasjement, en gruppe som omfattet moderate som William Waller foruten også radikale som Cromwell.
I desember 1644 introduserte Henry Vane Self-denying Ordinance («selvfornektende forordningen»), som påla de som hadde militære kommisjoner om å trekke seg fra parlamentet. Som medlemmer av overhuset ble Manchester og Essex automatisk fjernet ettersom de i motsetning til parlamentsmedlemmer ikke kunne si fra seg sine adelige titler, selv om de kunne bli utnevnt på nytt, «hvis parlamentet godkjente.» Selv om det ble forsinket av overhuset, trådte forordningen i kraft den 3. april 1645. Ettersom Cromwell var parlamentsmedlem for Cambridge, ble kommandoen over kavaleriet opprinnelig gitt til oberst Bartholomew Vermuyden, en tidligere offiser i Eastern Association som var av nederlandsk opprinnelse og ønsket å reise tilbake til hjemlandet. Fairfax ba om at Cromwell ble utnevnt til generalløytnant kvaleriet i stedet for Vermuyden, noe som gjorde ham til ett av to unntak fra selvfornektende forordningen, den andre var William Brereton, kommandør i Cheshire. De fikk tjenestegjøre under en serie med tre måneders midlertidige kommisjoner som ble utvidet kontinuerlig.
Andre parlamentariske styrker ble konsolidert i to regionale hærer, Northern Association under Sydnam Poyntz og Western Association under Edward Massey.
Etablering og vesen
Parlamentet autoriserte en hær på 22 000 soldater, hvorav de fleste kom fra tre eksisterende parlamentariske hærer; som ble kommandert av jarlen av Essex, Wallers Southern Association og Eastern Association under jarlen av Manchester. Det omfattet 6600 kavalerier, delt inn i elleve enheter på 600 mann, 14 400 fotsoldater, bestående av tolv regimenter på 1200 mann og 1000 dragoner. Opprinnelig hadde hvert kavaleriregiment et kompani med dragoner tilknyttet, men på oppfordring fra Fairfax ble de den 1. mars omgjort til en egen enhet kommandert av oberst John Okey. Selv om kavaleriregimentene allerede var meget kompetente, var infanteriet lite kompetente og ved mai 1645 var fortsatt 4000 mann under godkjent nivå.
Regimentene ble utstyrt med røde uniformer. Standard daglig lønn var 8 pence for infanteriet og 2 shilling pr. dag for kavaleriet, som også måtte skaffe sine egne hester. Administrasjonen ble i sterkere grad sentralisert, og det ble gitt bedre garantier for forsyninger av mat, klær og utstyr. Kavaleristene måtte stille med egne hester, hvilket er hovedgrunnen til at de hadde tre ganger mer betalt enn infanteriet. Samtidig skulle rekrutter også være motivert av religiøs glød, som demonstrert i «Soldatens katekisme», skrevet av presten Robert Ram. 9. juni 1645 skrev Samuel Luke, en av offiserene som var blitt mønstret, at hæren var «den modigste gruppe av menn, hester og våpen så langt som de vanlige soldatene som jeg noen gang har sett i mitt liv». Imidlertid klaget han senere på at mange soldater var fulle og offiserene deres var ofte umulig å skille fra vervede menn.
I hvilken grad hæren kan sees på som et arnested for religiøs og politisk radikalisme er omstridt, særskilt ettersom mange av dem som nå blir forstått på som radikale, som Thomas Horton eller Thomas Pride, ikke ble ansett som sådan på deres tid. Det er generelt enighet om at Fairfax, selv en moderat presbyterianer, forsøkte å oppnå en balanse, mens Essex og Manchester forsøkte å fjerne de som de mente var uegnede. Hva som diskuteres er om de gjorde det av militære årsaker, favoriserte i å beholde etablerte kadre av offiser, eller for å eliminere personlige fiender og de som ble ansett som altfor radikale. Til syvende og sist mislyktes de og Fairfax nådde målet sitt.
Navn
Ordboken Oxford English Dictionary daterte den første bruken av uttrykket «New Model Army» til verkene til den skotske historikeren Thomas Carlyle i 1845, og det eksakte uttrykket vises ikke i dokumenter fra 1600- eller 1700-tallet. Opptegnelser fra februar 1646 refererer til «New Modeled Army» — datidens formspråk var å referere til en hær som var «nymodellert» i stedet for å legge ordet «hær» til «ny modell».
Logistikk
New Model Army brukte ikke telt på sine militære kampanjer, men ble i stedet innkvartert i alle bygninger (hus, låver og lignende) som var tilgjengelige, før de begynte å tjene i de mindre befolkede områdene i landene Irland og Skottland. I 1650 rommet teltene seks menn. I felttog i Skottland hadde troppene med seg syv dagers rasjoner, utelukkende bestående av kjeks og ost.
Finland under Vinter-OL 1964
Finland under Vinter-OL 1964. Femtito sportsutøvere, førtiseks menn og seks kvinner, fra Finland deltok i sju sporter, alpint, langrenn, kombinert, hurtigløp på skøyter, skiskyting, skihopping og ishockey under Vinter-OL 1964 i Innsbruck i Østerrike. Finland kom på sjetteplass med to gull-, tre sølv- og tre bronsemedaljer.
Fylkesvei 4542
Fylkesvei 4542 går mellom Grannesbukta i Sola og Hinna i Stavanger. Veien er 1,4 km lang.
Frem til 2019 hadde veien betegnelsen fylkesvei 395.
Rubidium
Rubidium er et grunnstoff med kjemisk symbol Rb og atomnummer 37. Atommassen (u) er 85,4678.
Historie
Stoffet ble oppdaget i 1861 av Robert Bunsen og Gustav Kirchhoff ved hjelp av spektroskopisk analyse av lepidolitt (en type glimmer). Rubidium i form av salt opptrer som forurensing av mineralet, og blir vasket ut av regn- og grunnvann. For å felle ut 9 gram rubidiumsalt (RbCl) måtte Bunsen bearbeide 44 200 liter kildevann. Rubidium i ren metallisk form ble fremstilt ved kjemisk reduksjon av rubidiumsalt med kalium.
Navnet kommer fra latin rubidus – dyprød, på grunn stoffets to karakteristiske røde spektrallinjer.
Egenskaper
Rubidium er et mykt sølvhvitt alkalimetall som lett oksiderer (og kan selvantenne) i luft, og som har et lavt smeltepunkt på 39,3 °C. Det reagerer voldsomt med vann, og i likhet med kalium og cesium er reaksjonenen kraftig nok til kunne antenne frigjort hydrogen. Rubidium kan danne amalgam med kvikksølv og lar seg legere med gull, cesium, natrium og kalium.
På grunn av dets reaktive egenskaper oppbevares rubidium i tørr mineralolje, vakuum eller i edelgass-atmosfære.
Isotoper
Rubidium har to isotoper som forekommer naturlig. Den ene er stabil: 85Rb (72,17 %), mens den andre er ustabil (og dermed radioaktiv): 87Rb (27,83 %) med halveringstid 4,9277 × 1010 år. Den henfaller til 87Sr (strontium) under utsendelse av betastråling. Den lange halveringstiden betyr at strålingen er meget svak. I tillegg er 30 kunstig fremstilte ustabile isotoper kjent. De mest stabile av disse er 83Rb med halveringstid 86,2 døgn, 84Rb med halveringstid 32,77 døgn og 86Rb med halveringstid 18,631 døgn. Alle de resterende isotopene har halveringstider kortere enn 8 timer, og de fleste kortere enn en halvtime.
Forholdet mellom rubidium- og strontium-isotoper i stein og mineraler kan brukes til radiometrisk datering.
CAS-nummer: 7440-17-7
Forekomst
Rubidium er det 16. mest vanlige grunnstoffet i jordskorpen, omtrent like vanlig som sink, og mer vanlig enn kobber. Rubidium finnes naturlig i mineralene leukitt, pollukitt, zinnwalditt og lepidolitt. Lepidolitt inneholder 1,5 % rubidium og er det mineralet som blir benyttet til kommersiell utvinning av stoffet. Også enkelte kalium-mineraler og kaliumsalter inneholder rubidium i kommersielt drivverdige mengder.
Siden det ikke foregår noen handel med rubidium, er det vanskelig å fastslå markedsprisen. Et selskap solgte i 2007 1 grams ampuller med 99,75 % rent metallisk rubidium til 58,20 USD, og 100 gram for 1 118 USD. Canada har store rubidiumforekomster i form av pollukitt-felt ved Bernic Lake i provinsen Manitoba, og er verdens ledende produsent.
MSD
MSD er en forkortelse for enten:
Sander Lunde Boroczky
Sander Lunde Boroczky (født 7. januar 1995 i Oslo) er en norsk-amerikansk ishockeyspiller, som spiller for. Han har tidligere spilt for Gloucester Rangers og Connecticut Yankees i Nord-Amerika. Og for det norske U18 landslaget.
Trechus secalis
Trechus secalis er en av billene i delgruppen (underfamilien) skyggeløpere (Trechinae) i familiegruppen løpebiller. Systematikken følger Carabidae of the World.
Utseende
Trechus secalis er mellom 3,5-4 millimeter lang. Dekkvingene er lyse nesten rød-gule. Ofte med en mørk spiss (bakerst). Delgruppe Trechina skiller seg ut fra de andre løpebillene, ved at lengderillen nærmest midten av dekkvingen, bakerst ved spissen, svinger og fortsetter opp i vingen, omtrent der femte lengderille er. Hos de andre løpebillene ender alltid rillene ved bakkanten av dekkvingen.
Levevis
Trechus secalis finnes på litt skyggefulle steder med mose, gjerne i løvskog. Den er vanligvis nattaktiv og lever som predator på andre dyr.
Den tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Leinster Rugby
Leinster Rugby (best kjent som Leinster) er en irsk profesjonell Rugby Union lag fra provinsen Leinster i Irland. De konkurrerer i ligaen Pro14 og de to europeiske turneringene European Rugby Champions Cup eller European Rugby Challenge Cup (alt etter tabellplassering). Laget representerer Leinster-avdelingen av Irish Rugby Fotball Union. Leinster er en av fire irske profesjonelle rugbylag, og var et amatørlag fram til 1995. Den offisielle Leinster-drakten er marineblå, blå og hvit med den tradisjonelle Leinster-harpen, som er lagets logo.
Leinster spiller hjemmekampene på RDS Arena eller Aviva Stadium i Dublin. De spilte på Donnybrook Stadium, også i Dublin, fram til 2007. Leinster vant ligaen i 2002, 2008, 2013 og 2014 og European Rugby Champions Cup (tidl. Heineken European Cup) i 2009, 2011, 2012 og 2018.
Kinesisk værål
Kinesisk værål eller bare værål er en art i gruppen smerlinger. Den har populærnavnet sitt fra evnen til å oppfatte endringer i atmosfærisk trykk og reagere med frenetisk svømming eller ved å stå på høykant.
Som mange andre smerlinger er den slank og ål-aktig. Den kan variere i farge fra gul til olivengrønn, til lysebrun eller grå med lysere underside. Munnen er omkranset av tre par skjeggtråder.
Den blir opptil 30 cm lang.
I Kina har fisken, som kalles 泥鳅 (níqiū), naturlig utbredelse i innsjøer og vassdrag særlig i Sichuan, Hubei og Hunan.